**Pályázat címe: Biztonság tanítása az IKT-ban (**pályázati azonosító: NTP-MTI-13-0123)

**A tehetséggondozó program célja:**

A tehetséggondozó program célja az informatika iránt érdeklődő tehetséges tanulók informatikai kompetenciáinak fejlesztése, új gazdagító ismeretek bevonásával az elektronikus aláírás témakörben. A téma különösen fontos az Információs Társadalomban.

Ezt igazolja, hogy 2013. október 15-től az ECDL Select vagy Select Start tanúsítványokhoz egyaránt választható modul, lett az **Elektronikus hitelesség, elektronikus aláírás** modul, amely az erre külön akkreditált ECDL vizsgaközpontoknál önálló tanúsítványt adó modulként elérhető. /Forrás: [www.ecdl.hu/](http://www.ecdl.hu/)

Ilyen módon, az elektronikus aláírás fogalma már ott lehet az informatika órák szabad órakeretében vagy az iskolai informatika szakkörön. Jelen programunk azonban a témát iskolán kívüli Tehetségpontos informatika szakkörként, kezdő és haladó szinten, összesen 60 óra szakköri foglalkozás keretében kínálja az informatika tanulása iránt kimagaslóan elkötelezett, várhatóan informatikai pályára készülő középiskolás diákoknak.

Célunk, hogy képessé tegyük a diákokat a hiteles és tudatos „információ-fogyasztásra”,  kezelésre és feldolgozásra elméletben és gyakorlatban.

**Programunk:**

* 60 órás szakkört valósítottunk meg az informatika tanulásában kimagaslóan elkötelezett középiskolásoknak. A program 30 óráját a tanévközi részben, míg a következő 30 órát nyári tábor formájában 5 nap x 6 óra/nap formájában szerveztük, június 3. hetében. A szakkör komplex tehetséggondozó programként az ismeretek gazdagítása mellet, nagy hangsúlyt fektetett a szemlétet-formálásra, a személyiségfejlesztésre is.
* a pályázatunk programjának megvalósításában június 21-én egy egész napos Szakmai Műhelynapot szerveztünk. A programra 15 fő érdeklődő informatika tanár, felsőoktatási hallgató látogatott el. A rendezvényen az ISZE [www.isze.hu](http://www.isze.hu) tehetséggondozó szakemberei és a MELASZ [www.melasz.hun](http://www.melasz.hun) szakemberei tartottak tapasztalatátadó előadásokat az elektronikus aláírás és tehetség témakörben.